Choudétsi

Choudétsi () on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Aiemmin kylä kuului Níkos Kazantzákisin kuntaan ja vuodesta 2011 lähtien Archánes-Asteroúsian kunnan Níkos Kazantzákisin kunnallisyksikköön. Choudétsi muodostaa oman kyläyhdyskuntansa (Τοπική Κοινότητα Χουδετσίου, Topikí Koinótita Choudetsíou). Kylän väkiluku on 780 (vuonna 2011).

pienoiskuva|vasen|Choudétsin bysanttilaisaikainen Pyhän Nikolaoksen (Ágios Nikólaos) kirkko.
Choudétsin kylä sijaitsee Kreetan keskiosissa noin 23 kilometriä etelään Iraklionista ja noin kolme kilometriä eteläkaakkoon Archánesista. Kylän lähistöltä on tehty joitakin minolaisaikaisia löytöjä. Kylä itsessään on ollut olemassa viimeistään vuonna 1279.

Choudétsin nähtävyyksiin kuuluvat muun muassa kirkko vuodelta 1874 sekä kansanperinnemuseo. Lähistöllä sijaitsevat bysanttilaisaikaiset Pyhän Nikolaoksen (Ágios Nikólaos), Pyhän Johanneksen (Ágios Ioánnis) ja Pyhän Antonioksen (Ágios Antónios) kirkot sekä Neitsyt Maria (Panagía) Spiliótissan luostari. Kylä tunnetaan muun muassa vuotuisista musiikkijuhlistaan. Choudétsin ympäristössä harjoitetaan paljon viininviljelyä.

 Lähteet 

 Aiheesta muualla 

Luokka:Archánes-Asteroúsia
Luokka:Kreetan kylät